18. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 128/1286 της 24 Ιουν./9 Ιουλ. 1981 (ΦΕΚ Β΄ 401) Περί αυξήσεως των συντάξεων που καταβάλλει το Ταμείο Επικουρικής Ασφαλίσεως Υπαλλήλων Εμπορίου Τροφίμων. 1.Αυξάνονται από 1 Απρ. 1981 οι συντάξεις που καταβάλλονται από το Ταμείο Επικουρικής Ασφαλίσεως Υπαλλήλων Εμπορίου Τροφίμων στους συνταξιούχους, που η έναρξη συνταξιοδοτήσεώς τους εμπίπτει στο μέχρι 31.12.80 χρονικό διάστημα ως ακολούθως: α)Συντάξεις μέχρι 4.000 δρχ. κατά ποσοστό 25%, χωρίς να μπορεί η αύξηση αυτή να είναι μικρότερη από 500 δρχ. β)Συντάξεις από 4.001 δρχ. και άνω κατά ποσοστό 15%, χωρίς να μπορεί η αύξηση αυτή να είναι μικρότερη από 1.000 δρχ. 2.Από της αυτής ημερομηνίας το κατώτατο όριο της παρεχομένης συντάξεως λόγω γήρατος ή αναπηρίας ορίζεται το ποσόν των 2000 δρχ., λόγω δε θανάτου το ποσόν των 1.800 δρχ ανεξαρτήτως χρόνου ενάρξεως της συνταξιοδοτήσεως. 